open-index/open-wikipedia-markdown huggingface dataset:
Paciños, Requeixo de Valverde, Allariz

**Paciños** é un lugar da parroquia de Requeixo de Valverde, no concello de Allariz. Segundo o IGE en 2010 tiña 26 habitantes (15 homes e 11 mulleres).

## Situación 
Paciños sitúase a 540 m de altitude na marxe esquerda do río Arnoia; o pé da cadea montañosa formada polos montes de Porqueira (726 m), O Castro (754 m) e As Lombas de Casnaloba (772 m).

## Núcleos de poboación 
miniatura|Capela do San Ramón.
O que se coñece popularmente como Paciños é en realidade a suma de tres núcleos: Desder (o máis oriental do concello), Paciños e o San Ramón. Neste último localízase unha capela na que cada 31 de agosto se celebra unha procesión en honor a San Ramón e dende a que se pode desfrutar de vista de toda a contorna.

## Comunicacións 
Paciños está conectado coa estrada local OU-0108 (coñecida en Allariz como Estrada de Xunqueira) que comunica a N-525 á altura de Allariz con Maceda.

## Actividades 
Na beira da estrada de Xunqueira localízase a Fundación Ramón González Ferreiro adicada a impartir durante o ano cursos de Formación Profesional de Deseño e Moda e a campamentos e actividades lúdicas no verán.

## Lugares e parroquias 
### Lugares de Requeixo de Valverde 
### Parroquias de Allariz 
## Véxase tamén 
### Outros artigos 
* Lugares de Allariz
Paciños

O topónimo **Paciños** pode referirse a:

;En Galiza
***Paciños**, lugar da parroquia de Requeixo de Valverde, no concello de Allariz;
***Paciños**, lugar da parroquia de Mudelos, no concello do Carballiño.

## Véxase tamén
### Outros artigos
***Puciños**, lugar da parroquia de Taboada dos Freires, no concello de Taboada.
Cake

**Cake** é unha banda estadounidense de rock alternativo procedente de Sacramento (California). Está composta polo cantante John McCrea, o trompetista Vince DiFiore, o guitarrista Xan McCurdy, o baixista Gabe Nelson e o batería Paulo Baldi, e destacou polas letras sarcásticas de McCrea e pola súa inexpresiva voz, polas partes de trompeta de DiFiore, e o seu amplo rango de influencias musicais, incluída música country, mariachi, rock, funk, folk iraniano e hip-hop.

## Traxectoria 
Cake formárona 1991 McCrea, DiFiore, Greg Brown, Frank French e Shon Meckfessel, que ao pouco tempo deixou o grupo e foi substituído por Nelson. Despois da auto-edición do seu álbum de estrea, *Motorcade of Generosity*, a banda asinou con Capricorn Records en 1995 e lanzou o seu primeiro sinxelo, "Rock 'n' Roll Lifestyle", que foi número 35 na lista *Modern Rock Tracks* e apareceu no programa da MTV *120 Minutes*. French e Nelson deixaron entón a banda e foron substituídos por Todd Roper e Victor Damiani. O segundo álbum de Cake, *Fashion Nugget*, foi editado en 1996, á estela do seu principal sinxelo "The Distance". Despois dunha xira por Europa e os Estados Unidos tanto Brown como Damiani anunciaron que abandonarían Cake, planteando dúbidas sobre o futuro da banda. McCrea finalmente recrutou a Xan McCurdy para encargarse da guitarra e convenceu a Nelson para que volvese.

*Prolonging the Magic*, o terceiro álbum da banda, foi lanzado en 1998 e chegou a ser platino despois de vender ao redor dun millón de copias. Tres anos despois seguiulle *Comfort Eagle*, o primeiro traballo de Cake con Columbia Records, que contiña o sinxelo "Short Skirt/Long Jacket" que foi número 7 na lista *Modern Rock Tracks*. Despois dunha serie de xiras a banda publicou *Pressure Chief* en 2004, o seu segundo e derradeiro disco con Columbia. Despois de fundar o seu propio selo, Upbeat Records, a banda lanzou *Showroom of Compassion* no 2011, que se converteu no seu primeiro traballo en estrearse no máis alto das listas da *Billboard*, despois de vender 44.000 copias na súa primeira semana.

## Discografía 
### Álbums 
## Véxase tamén 
### Ligazóns externas 
* Páxina oficial
Tibagi

**Tibagi** é unha cidade do estado brasileiro do Paraná. A súa poboación estimada o 2014 era de 20&nbsp;377 habitantes.
## Notas 
## Véxase tamén 
### Ligazóns externas 
* Páxina oficial da Prefectura
Umuarama

**Umuarama** é unha cidade do Estado brasileiro do Paraná. A súa poboación estimada no ano 2010 era de 100.716 habitantes. Segundo a estimación do ano 2013 é a décimo oitava cidade máis poboada do estado do Paraná, un dos tres estados da Rexión Sur do país. Tamén é coñecida como a *Capital da amizade*.

Atópase no nordés do estado, a 580 quilómetros da capital, Curitiba, e a 115 de Paraguai. Ten unha elevación sobre o nivel do mar de 430 metros.

## Distritos 
* Serra dos Dourados
* Santa Elisa
* Lovat
* Roberto Silveira

## Véxase tamén 
### Ligazóns externas 
* Páxina web da prefectura 
* Web do Xornal *Umuarama Ilustrado*
Foz do Iguaçu

miniatura|Foz do Iguazú.

**Foz do Iguazú** (en portugués Foz do Iguaçu)  é unha cidade do estado brasileiro de Paraná. A súa poboación estimada o 2011 era de 255.900 habitantes.

Está situado no municipio as Cataratas do Iguazú e o Encoro hidroeléctrico de Itaipú.
## Véxase tamén
Maringá

**Maringá** é unha cidade do estado brasileiro do Paraná. A súa poboación estimada o 2010 era de 357.117 habitantes.

## Historia 
Creada pola empresa Companhia de Melhoramentos do Norte do Paraná,  en 1947, Maringá foi elevada á categoría de municipio en 1951,  desmembrando-se de Mandaguari. Foi deseñada seguindo o principio de cidade xardín de Ebenezer Howard, medrou de forma acelerada nas décadas seguintes. A calidade de vida mantívose conservando áreas forestais como o Horto Florestal, o Parque dos Pioneiros  e o Parque do Ingá.

## Economía 
Maringá destaca na actualidade no sector comercio e nos servizos. A agricultura (café, soia) segue tendo certa importancia.

## Rexión metropolitana
A **Região Metropolitana de Maringá** foi instituída en 1998, cos municipios de Ângulo, Iguaraçu, Mandaguaçu, Mandaguari, Marialva, Maringá, Paiçandu e Sarandi.  En 2005, incluíronse tamén Astorga, Doutor Camargo, Itambé, Ivatuba e Presidente Castelo Branco

## Notas
## Véxase tamén
Manuel Lorenzo Varela Rodríguez

**Manuel Lorenzo Varela Rodríguez**, nado en Chantada en 1951, é un político galego do PPdeG.

## Traxectoria 
Diplomado en Ciencias Sociais, exerceu a súa actividade profesional como axente de seguros. Nas eleccións municipais de 1991 foi o número 2 da candidatura do PPdeG en Chantada, a cal foi a máis votada con 6 edís, se ben non accedeu ao goberno logo do apoio dos independentes do ata entón alcalde polo PPdeG Sergio Vázquez Yebra á formación Chantada Nova de Manuel Anxo Taboada Rodríguez. Foi portavoz do partido na oposición e encabezou a lista do PPdeG á alcaldía nas eleccións municipais de 1995 nas que foi a segunda forza máis votada tras Chantada Nova, ambas con 6 concelleiros. Ante a falta de acordo dos independentes de Yebra, que eran a chave do goberno con 3 edís, coas dúas principais formacións políticas chantadinas, os independentes de Taboada repetiron na alcaldía como lista máis votada. En xaneiro de 1996 presentou unha moción de censura coa que foi elixido alcalde ao contar nesta ocasión co apoio dos independentes de Yebra, cos cales pasou a gobernar e se acabaron integrando de novo nas filas do PPdeG. Nas municipais de 1999 e 2003 foi reelixido alcalde con maioría absoluta. En 2007 perdeu a maioría absoluta e a alcaldía en favor de Manuel Anxo Taboada, o cal pasara a formar parte do PSdeG-PSOE e estableceu un goberno de coalición co BNG. Nese mandato foi deputado provincial.

No congreso local do PP de Chantada de novembro de 2008 foi derrotado por Susana López Abella, que asumiu a presidencia da agrupación local. En outubro de 2009 formalizou o abandono do grupo municipal do PP chantadino, xunto con outros tres dos seis concelleiros populares, pasándo tamén a ser deputado non adscrito na Deputación de Lugo. En marzo de 2011 presentou o partido Independentes Terras do Asma (INTA) co cal se presentou ás eleccións municipais de 2011 e conseguiu recupera-la alcaldía ao se-la lista máis votada. Nas eleccións municipais de 2015 encabezou de novo INTA e foi reelixido alcalde con maioría absoluta.

miniatura|Papeleta para o Senado nas Eleccións de abril de 2019.
De cara ás Eleccións Xerais de 28 de abril de 2019 regresou ao PPdeG e foi elixido senador pola provincia de Lugo. Nas eleccións municipais de 26 de maio de 2019 volveu a ser cabeza de lista do PPdeG en   Chantada e foi reelixido alcalde ó lograla maioría absoluta. Tralas municipais de 2023 foi novamente reelixido por maioría absoluta.

## Notas 
## Véxase tamén 
### Outros artigos 
* Lista de senadores galegos desde a Transición
* Eleccións municipais en Chantada

### Ligazóns externas 
* Ficha na páxina web do Senado de España
Apucarana

**Apucarana** é unha cidade do estado brasileiro de Paraná. A súa poboación estimada o 2010 era de 120.884 habitantes.

## Historia
A rexión de Apucarana foi colonizada a partir de 1930 pola Companhia Inglesa de Terras Norte do Paraná, a exemplo de Londrina e Maringá. En 1944 Apucarana foi elevada á categoría de municipio.

A súa época de maior éxito económico foi nas décadas de 1940 a 1970, grazas ás actividades relacionadas coa madeira, o café e o comercio de cereais.

O declive das industrias madeireira e cafeteira levou ao desemprego a gran parte da poboación rural asociadas a elas a partir de 1975. A recuperación económica comezou unha década máis tarde, co establecemento de industrias téxtiles, así como de servizos comerciais. Apucarana é coñecida como a capital brasileira das puchas.

## Turismo
Os principais lugares turísticos de Apucarana son a Catedral de Nosa Señora de Lourdes, na praza Rui Barbosa, e o Parque Ecolóxico da Raposa.
## Notas
## Véxase tamén
Paranaguá

**Paranaguá** é unha cidade do estado brasileiro de Paraná. A súa poboación estimada o 2011 era de 141.477 habitantes. Fundada en 1648, abriga un dos principais portos do país, para exportacións e importacións.

## Historia
*Paranaguá* significa "gran mar redondo" en tupí-guaraní. Os portugueses comezaron a establecerse na rexión durante en 1550 na illa de Cotinga, e empezaron manter contactos cos indios. A vila foi fundada o 29 de xullo de 1648, e foi transformado en cidade o 5 de febreiro de 1842.

Feito importante para foi a visita do emperador Pedro II do Brasil á cidade en 1880, para marcar o comezo da construción do ferrocarril, que une Paranaguá a Curitiba.

## Localización 
O municipio localízase no litoral do estado do Paraná, a 90&nbsp;km da capital, Curitiba. As súas coordenadas xeográficas son 25° 31' 15" Sur i 48° 30' 34" Oeste.

## Notas
## Véxase tamén
Arapongas

**Arapongas** é unha cidade do estado brasileiro de Paraná fundada o 10 de outubro de 1947. A súa poboación estimada o 2010 era de 104 161 habitantes.

## Historia 
Localizado na rexión do Norte do Paraná, naceu por iniciativa da Compañía de Terras Norte do Paraná, pioneira no poboamento da rexión. O seu fundador foi William de la Fonseca Brabason Davids, director da Compañía de Terras Norte do Paraná, que na época da fundación de Arapongas exercía o cargo de Prefecto Municipal de Londrina. O 28 de setembro de 1935, Renê Cellot e a súa filla estabelecéronse nunha casa comercial no mesmo lugar onde hoxe se atopa o Banco Bradesco S/A (antigamente denominado Banco Brasileiro de Descontos S/A), na av. Arapongas. No mesmo ano foi aberto e vendido o primeiro lote agrícola ó agricultor brasileiro Floriano Freire.

Arapongas continuou sendo parte do territorio do municipio de Londrina ata o ano de 1943, cando foi creado o municipio de Rolândia, ó cal pasou a pertencer, pero desta volta como distrito xurídico, creado pola Lei nº 199 do 30 de decembro de 1943, que aprobou a nova división administrativa do Paraná. Pola lei nº 2 do 10 de outubro de 1947, o goberno crea o **municipio de Arapongas** separándoo de Rolândia e elevando a súa sede á categoría de cidade.

## Véxase tamén 
### Ligazóns externas 
* Perfectura do Municipio de Arapongas
Señor

O termo **Señor** pode referirse a:

***Señor** é quen ten dominio sobre algo ou alguén. As súas posesións, sobre todo na Idade Media, tenden a chamarse señoríos.

Como topónimo, pode referirse a:

;En Galiza
***Señor**, lugar da parroquia da Baña, no concello da Baña;
***Señor**, lugar da parroquia de Fisteus, no concello de Curtis.

## Véxase tamén
### Outros artigos
Copa Breogán

A **Copa Breogán** foi un torneo de fútbol gaélico de carácter amigable e que enfronta ao equipo galego de Fillos de Breogán (A Coruña) cos Nemo Rangers (Cork), o equipo con mellor palmarés de Irlanda.
## Historio 
O torneo celebrouse en 2011 froito do acordo de colaboración entre os dous clubs realizado durante o mes de agosto dese mesmo ano durante a visita que os herculinos realizaron a Irlanda. A primeira edición celebrouse na cidade deportiva da Torre na Coruña o día 4 de setembro do 2011. Nesta primeira edición, o conxunto galego enfrontouse a un dos equipos filiais do Nemo Rangers, dada a enorme superioridade existente entre os dous equipos, mais ao final impuxéronse os irlandeses na recta final por un axustado 26-30, con 7 goles e 5 puntos para os galegos fronte aos 6 goles e 12 puntos dos irlandeses.

## O trofeo 
O trofeo consiste nunha Torre de Hércules de Sargadelos, que foi doada polo Instituto de Estudos Irlandeses Amergin na primeira edición.

## Palmarés 
## Notas 
* El Nemo Rangers gana al Fillos la primera Copa Breogán en La Opinión de A Coruña 
* La Torre albergou a primeira Copa Breogán entre Fillos e o irlandés Nemo en La Voz de Galicia
* A primeira edición da Copa Breogán, todo un éxito en La Voz de Galicia
Deira, Cespón, Boiro

**Deira** é un lugar da parroquia de Cespón no concello coruñés de Boiro, na comarca da Barbanza. Segundo o padrón municipal (INE 2013) ten 17 habitantes (11 homes e 6 mulleres).

## Lugares e parroquias
### Lugares de Cespón
### Parroquias de Boiro
Campo Largo

**Campo Largo** é unha cidade do estado brasileiro de Paraná. A súa poboación estimada no 2010 era de 112.486 habitantes. Atópase ó sueste do estadoestado e pertence á Rexión Metropolitana de Curitiba.

A sede ten unha temperatura media anual de 16,5&nbsp;°C e na vexetación do concello predomina a foresta ombrófila mista. En relación á frota automobilística, no 2009 foron contabilizados 46&nbsp;011 vehículos. Cunha taxa de urbanización de 83,23%, o concello contaba, no 2009, con 97 establecementos de saúde. O seu Índice de Desenvolvemento Humano (IDH) é de 0,774, considerando como medio en relación co estado.

A cidade de Campo Largo foi desmembrada de Curitiba na década de 1870. A orixe da súa etimoloxía está na xeografía e denota a lonxitude dos horizontes da rexión na época da fundación do concello. Os habitantes naturais do concello de Campo Largo son chamados *campo-larguenses*.

É coñecido como "*Capital da Louça*" por mor da produción e exportación dese material. É sede de empresas como a Incepa, Porcelana Schmidt, Germer e Lorenzetti cuxos produtos son coñecidos internacionalmente. O concello é a sede dunha das fontes de auga mineral, a Ouro Fino.

O concello posúe os distritos de Bateias, Três Córregos, São Silvestre e Ferraria, e subdivididos por 147 barrios, vivendas sociais e residenciais.

## Notas 
## Véxase tamén 
### Ligazóns externas 
* Páxina oficial 
### Bibliografía 
*Ferreira, João Carlos Vicente. *O Paraná e seus municípios*. Maringá: Editora Memória Brasileira, 1996.
*Ferreira, Jurandyr Pires. *Enciclopédia dos municípios brasileiros: volume XXXI: Paraná*.  Rio de Janeiro: IBGE, 1959.
Louriño

O topónimo **Louriño** pode referirse a:

;En Galiza
***Louriño**, lugar da parroquia de Paradela, no concello de Meis;
***O Louriño**, lugar da parroquia de Boiro, no concello de Boiro;
***O Louriño**, lugar da parroquia de Cespón, no concello de Boiro.

## Véxase tamén
***Louriñó**, lugar da parroquia de Torroso, no concello de Mos.
Son Gohanda (avó)

é un personaxe da serie anime e do manga *Dragon Ball*. É o avó adoptivo de Son Goku, e na súa xuventude foi o alumno número un do Mestre Mutenroi xunto a Gyūmaō. Son Goku, na súa honra, púxolle de nome ó seu primeiro fillo Son Gohanda.

*Son Gohanda* vese como un vello con bigote branco, viste unha camisa de estilo chinés de cor laranxa con círculos amarelos e mangas negras, ademais leva un chapeu de cor verde cunha esfera branca na punta. Cando volve á Terra grazas a Uranai Baba, emprega unha máscara de kitsune branca para non ser recoñecido.

Encontrou a Son Goku nunha cápsula espacial cando este chegou á Terra. Tratou de coidalo e educalo, pero ó comezo Goku era malvado, aínda así non abandonou, ata o día en que Goku caeu e golpeou a cachola. Dende ese intre cambioulle a actitude agresiva, e Son Gohanda converteuse no seu avó. Unha noite, e tras saír a lúa chea, Goku transformouse en *Ōzaru*, un xigantesco simio, e Son Gohanda morre. Na saga de *Uranai Baba*, Goku debe enfrontarse a el para que ela lle revele a localización da última das Bólas do Dragón. Ó final do anime *Dragon Ball* aparece cando Goku e Chichi van ó *Hakkero* para salvar o castelo de *Gyūmaō*. Son Gohanda axudaba a protexer ese recinto sagrado.

## Véxase tamén 
### Outros artigos 
* Lista de personaxes de Dragon Ball
Tou Pai Pai

é un personaxe da serie anime e do manga *Dragon Ball*. É un asasino e o irmán máis novo de Mestre Corvo; era moi admirado por Ten Shin Han cando soñaba con chegar a ser un gran asasino como el. Aparece por primeira vez ó ser contratado polo Exército Red Ribbon para eliminar a Son Goku. O seu aspecto é o dun home de aparencia oriental co cabelo negro nunha trenza e con bigote, viste roupa de estilo oriental rosa e co kanji  no peito e *Kill You* («Mátote» en inglés) nas costas. Naceu no ano 459 da Cronoloxía de Dragon Ball. Ten unha altura de 178&nbsp;cm. e un peso de 70 quilos.

Aparece inicialmente co Comandante Red, onde matou o Xeneral Blue con tan só un golpe na testa coa lingua. No seu primeiro ataque a Goku, derrótao e cre matalo, pero este sálvase grazas a que o seu ataque golpea nunha das *Bólas do Dragón* que levaba baixo a roupa. Cando Tou Pai Pai volve para rematar a Goku, non pode con el e é derrotado, xa que Goku visitara ó mestre gato Karín e bebera a auga sagrada. Ó saberse vencido, Tou Pai Pai pide desculpas a Goku, soamente para que este se confiase e guindarlle unha granada, pero este decátase e patéaa cara ao asasino, quen aparentemente morre pola explosión. Porén, no 23° Campionato Mundial das Artes Marciais volve a aparecer reconstruído como un cyborg e esta vez é derrotado por Ten Shin Han que abandona ó Mestre Corvo para irse á escola do Mestre Mutenroi.

No anime, Tou Pai Pai apareceu de novo na saga de Célula contratado por un millonario para que defendera a súa fortaleza construída para protexerse de Célulla. Os poboadores do lugar pagaban grandes sumas de cartos por ser aceptados no devandito refuxio. Por orde do seu patrón, enfrontouse a un veterano loitador de artes marciais que se revelou contra o magnate porque os seus esbirros estaban a piques de matar á súa neta, pero cando ía liquidalo co seu Dodonpa, tivo que enfrontarse con Son Gohanda, e preferiu fuxir ó decatarse que este era fillo de Son Goku.

Noutro capítulo da mesma saga, Tou traballa para un gánster reunindo as Bólas do Dragón, aínda que máis tarde aparece Goku e o famoso asasino, tras rexeitar loitar contra el, proponlle completar unha especie de crebacabezas mentres escapan. Tras resolvelo enigma, Goku vai na súa busca, localízaos rapidamente e diríxese cara a súa situación por medio da Transmisión Instantánea e pídelle as bólas. Estes entréganllas sen opoñer resistencia, e logo diso nunca máis volve aparecer.

## Véxase tamén 
### Outros artigos 
* Lista de personaxes de Dragon Ball
Ōzaru

O  é unha habilidade especial dalgúns personaxes do manga e anime *Dragon Ball*. Esta habilidade permítelles ós *Guerreiros do espazo* converterse nun simio xigante se se expoñen á luz da lúa chea, o cal multiplica o seu poder dez veces.

## Condicións para a transformación 
Esta transformación só pode ser realizada polos pertencentes á raza *Saiyan*, ou ben híbridos de primeira xeración de *saiyan* e humano. A luz da lúa chea emite unhas ondas chamadas *Bruits*, produto do reflexo da luz do Sol, de máis de 17 millóns de Zenoes, e se estas ondas entran polos ollos, producen unha reacción na cola e comeza o cambio. Se esta é cortada ou foi amputada no momento da exposición dos raios, non chegará a producirse a metamorfose; se se lle corta a un *Ōzaru* a súa cola, este volve ó estado normal, e outra estratexia seria destruír a Lúa.

Algúns guerreiros do espazo, como *Vexeta* e *Turles* coñecen unha técnica chamada *Power Ball* que imita a mesma intensidade da luz da lúa, o que produce a conversión na fase *Ōzaru* dos *Saiyan* que están arredor, este ataque é perigoso e foi comunmente empregado polos antigos na conquista do espazo, nos lugares onde non había lúa, pois tódolos guerreiros eran convertidos en *Ōzaru* para conquistar axiña os planetas desexados.
Primeira Liga 2009/10

A tempada **2009–10** da **Primeira Liga** (por motivos de patrocinio **Liga Sagres**) foi a 76ª edición da máxima competición ligueira de fútbol en Portugal. Empezou o 16 de agosto de 2009 e rematou o 9 de maio de 2010. O defensor do título era o Porto, pero o equipo que acadou a vitoria final no torneo foi o Benfica, por 32ª vez na súa historia.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.

## Véxase tamén
### Ligazóns externas
*Páxina oficial da LPFP
Primeira Liga 2010/11

A tempada **2010–11** da **Primeira Liga** (por motivos de patrocinio **Liga ZON Sagres**) foi a 77ª edición da máxima competición ligueira de fútbol en Portugal. O defensor do título era o Benfica, pero o equipo que acadou a vitoria final no torneo foi o Porto, por 25ª vez na súa historia. O balón oficial foi o Adidas Jabulani.

## Equipos
### Estadios e localizacións
## Clasificación
 ||rowspan=8 style="background-color:white;"|

## Resultados
## Véxase tamén
### Ligazóns externas
*Páxina oficial da LPFP
Primeira Liga 2007/08

A tempada **2007–08** da **Primeira Liga** (por motivos de patrocinio **BWIN Liga**) foi a 74ª edición da máxima competición ligueira de fútbol en Portugal. Empezou o 17 de agosto de 2007 e rematou o 11 de maio de 2008. O defensor do título era o Porto, que á súa vez foi o campión desta edición, por 23ª vez na súa historia.
## Clasificación
## Véxase tamén
### Ligazóns externas
*Páxina oficial da LPFP
Carlos José Blanco Smith

**Carlos José Blanco Smith** nado en Australia o 18 de febreiro de 1985, é un xogador galego de rugby, máis coñecido como **Carlos Blanco**. Xogou no Vigo Rugby Club na posición de centro entre 2010 e 2013, e foi internacional coa Selección de rugby de España.

## Carreira deportiva 
No 2005 quedou subcampión do mundo coa Selección de rugby de Australia no mundial xuvenil disputado en Suráfrica, caendo na final fronte á Selección de rugby de Nova Zelandia xuvenil na que xogaba o seu actual compañeiro no Vigo Rugby Club, Riki Tukaki.

No ano 2010 rematou os seus estudos e deixou a súa Australia natal, chegando a Galicia, terra do seu pai, coa intención de ensinar Lingua inglesa ou xogar ó rugby, asinando ó final co Vigo Rugby Club. Aínda en 2010, a pesar de xogar nun equipo de División de Honra B, Carlos Blanco foi chamado para xogar coa selección española de rugby a 7 nun torneo de Sri Lanka. Dende entón é un xogador fixo na selección española. Poucos meses despois, tamén foi chamado para xogar coa selección de rugby absoluta, coa que debutou o 19 de marzo de 2011.

Co Vigo Rugby Club, Carlos Blanco acadou na tempada 2010-11 o primeiro ascenso á División de Honra na historia do rugby galego, así como a Copa Xunta 2011.

Na tempada 2012/13 Carlos Blanco disputou as Series Mundiais de Sevens e apenas xogou co Vigo Rugby Club. Ó remate desa tempada deixou tanto a selección como o club para regresar a Australia.

## Notas
Liga de Honra 2009/10

A tempada **2009–10** da **Liga de Honra** (por motivos de patrocinio **Liga Vitalis**) foi a 20ª edición da segunda competición ligueira de fútbol en Portugal. Empezou o 13 de agosto de 2009 e rematou o 9 de maio de 2010. O campión foi o Beira-Mar.

## Clasificación
||rowspan=12 style="background-color:white;"|

## Resultados
## Véxase tamén
### Ligazóns externas
*Páxina oficial da LPFP
Segunda Liga

A **Segunda Liga** (por razóns de patrocinio, **Ledman LigaPro**) é o segundo nivel do fútbol portugués. Está formada por 22 equipos e os dous primeiros ascenden á Primeira Liga, mentres que os dous últimos equipos descenden ao Campionato de Portugal. Foi creada en 1990 coa denominación de Segunda Divisão de Honra.

Até a tempada 2004–05, ao final do campionato, os tres primeiros clasificados ascendían á Primeira Liga, sendo substituídos polos tres últimos clasificados desta. A partir da seguinte tempada reducíronse a dous os equipos que ascendían e descendían.

## Nomes 
## Lista de campións 
## Véxase tamén 
### Ligazóns externas 
*Páxina oficial da competición
Liga de Honra 2010/11

A tempada **2010–11** da **Liga de Honra** (por motivos de patrocinio **Liga Orangina**) foi a 21ª edición da segunda competición ligueira de fútbol en Portugal. O campión foi o Gil Vicente. O balón oficial foi o Adidas Jabulani.

## Cambios na tempada 2010–11
**Equipos descendidos da Primeira Liga 2009–10**
* 15º posto: Belenenses
* 16º posto: Leixões

**Equipos ascendidos á Primeira Liga 2010–11**
* Campións: Beira-Mar
* 2º posto: Portimonense

**Equipos ascendidos da Segunda Divisão 2009–10**
* Campións: Arouca
* 2º posto: Moreirense

**Equipos descendidos á Segunda Divisão 2010–11**
* 15º posto: Chaves
* 16º posto: Carregado

## Clasificación
||rowspan=12 style="background-color:white;"|

 

## Resultados
## Véxase tamén
### Ligazóns externas
*Páxina oficial da LPFP
Full of Life

***Full of Life*** pode referirse a:

****Full of Life***, novela de John Fante publicada en 1952;
****Full of Life***, película de Richard Quine de 1956, baseada na novela;
Estádio da Luz

O **Estádio da Luz** (oficialmente chamado *Estádio do Sport Lisboa e Benfica*) é un estadio de fútbol portugués localizado en Lisboa. Serve de localía ao Sport Lisboa e Benfica.

Foi sede de varios partidos durante a Eurocopa de fútbol 2004, incluíndo a final. O estadio foi totalmente reconstruído para o torneo sendo inaugurado en outubro de 2003, alcanzando a súa capacidade actual de 66.147 espectadores.

O 7 de xullo de 2007 déronse a coñecer neste estadio as Novas sete marabillas do mundo.

## Eurocopa 2004 
### Partidos 
O Estádio da Luz albergou durante o campionato cinco encontros: tres encontros da fase de grupos, correspondentes aos grupos A e B, un de cuartos de final e a final. Os partidos foron os seguintes:
Paolo Maldini

**Paolo Cesare Maldini**, nado o 26 de xuño de 1968 en Milán, é un exfutbolista italiano. Xogaba de defensa e foi internacional coa selección italiana.
Heban

***Heban*** é unha obra literaria de Ryszard Kapuściński, escrita en lingua polaca e publicada en 1998. A obra foi traducida a diversas linguas, como o portugués (*Ébano, febre africana*, 2001),  inglés (*The Shadow of the Sun*, 2001), o castelán (*Ébano*, 2000) ou o catalán (*Eben*, 2006).

## Características 
A obra componse de 29 relatos, ordenados de forma cronolóxica. Narra en primeira persoa as peripecias do autor mentres traballou como xornalista en África entre 1957 e a década de 1990. A obra está formada por un conxunto de 29 relatos escritos ao longo do tempo, formando unha visión da xeografía física e humana do continente negro, amais dun retrato do propio autor. Vaise relatando o proceso histórico vivido desde a esperanzadora descolonización a mediados do século XX, até as guerras e fames vividas na última década.

Sendo consciente da culpabilidade da herdanza colonial europea, non deixa de relatar os numerosos problemas das sociedades africanas e de criticar os conflitos dos seus gobernos.
Liga de Honra 2011/12

A tempada **2011–12** da **Liga de Honra** (por motivos de patrocinio **Liga Orangina**) foi a 22ª edición da segunda competición ligueira de fútbol en Portugal. Iniciouse o 21 de agosto de 2011 e finalizou o 13 de maio de 2012. O campión foi o Estoril-Praia.

## Cambios na tempada 2011–12
**Equipos descendidos da Primeira Liga 2010–11**
* 15º posto: Portimonense
* 16º posto: Naval 1º de Maio

**Equipos ascendidos á Primeira Liga 2011–12**
* Campión: Gil Vicente
* 2º posto: Feirense

**Equipos ascendidos da Segunda Divisão 2010–11**
* Campión: União da Madeira
* 2º posto: Atlético CP

**Equipos descendidos á Segunda Divisão 2011–12**
* 15º posto: Varzim
* 16º posto: Fátima

## Equipos e estadios
## Clasificación
||rowspan=14 style="background-color:white;"|

## Resultados
## Véxase tamén
### Ligazóns externas
*Páxina oficial da LPFP
LoveGame

"**LoveGame**" é unha canción interpretada pola cantante estadounidense Lady Gaga, escrita por Gaga e RedOne e producida por RedOne. A canción está incluída no seu primeiro álbum de estudio *The Fame*, e foi lanzada como cuarto sinxelo do álbum.

## Véxase tamén 
### Ligazóns externas 
* Lady Gaga: Vídeo de "LoveGame" no YouTube
Maps

"**Maps**" é unha canción da banda estadounidense de indie rock Yeah Yeah Yeahs, editada como sinxelo do seu álbum *Fever to Tell* o 10 de febreiro do 2004. O tema trata a relación entre o líder de Liars Angus Andrew e a cantante de Yeah Yeah Yeahs Karen O; o título realmente é un acrónimo das palabras "My Angus Please Stay". A canción acadou o número 9 na lista da *Billboard* *Hot Modern Rock* e foi incluída no videoxogo *Rock Band*.

## Listaxe de cancións 
#"Maps"
#"Countdown"
#"Miles Away" (John Peel Session)
Fountains of Wayne

**Fountains of Wayne** é unha banda estadounidense de power pop formada en Nova York en 1996. Os seus membros fundadores foron Chris Collingwood, Adam Schlesinger, Jody Porter e Brian Young. A banda publicou seis álbums entre os anos 1996 e 2011, antes de disolverse en 2013. 

Schlesinger morreu de complicación da COVID-19 o 1 de abril de 2020, e os membros supervevintes da banda reuníronse para realizar un concerto en liña como tributo a Schlesinger o 22 de abril dese ano.

## Discografía 
### Álbums 
## Notas 
## Véxase tamén 
### Ligazóns externas 
* Páxina oficial
Nine, Cespón, Boiro

**Nine** é un lugar da parroquia de Cespón no concello coruñés de Boiro, na comarca da Barbanza. Segundo o padrón municipal (INE 2013) ten 212 habitantes (98 homes e 114 mulleres).

## Lugares e parroquias
### Lugares de Cespón
### Parroquias de Boiro
São José dos Pinhais

**São José dos Pinhais** é unha cidade do estado brasileiro do Paraná. A súa poboación estimada o 2010 era de 268.807 habitantes, o que a converte na segunda cidade máis poboada da mesorexión, e en claro aumento, xa que o seu censo no ano 2000 era de 196.000 persoas.

## Economía 
miniatura|esquerda|São José dos Pinhais
A economía da cidade está en pleno desenvolvemento, xirando en torno ao Aeroporto Internacional Afonso Pena, á industria da automoción coa presenza de fábricas de multinacionais como Audi ou Renault. Tamén é sede da rede de perfumes e cosméticos *O boticario*.

Pese a estar moi próxima á capital do estado, Curitiba, (apenas 10 quilómetros) o comercio da cidade é totalmente autónomo.

## Véxase tamén 
### Ligazóns externas 
* Páxina web da prefectura
Valmaior

Como topónimo **Valmaior** pode referirse a:

;En Galiza
***Valmaior**, lugar da parroquia de Cespón, no concello de Boiro;
***Valmaior**, lugar da parroquia de Muimenta, no concello de Cospeito;
***Valmaior**, lugar da parroquia de Santo Acisclo do Valadouro, no concello de Foz.

## Véxase tamén
### Outros artigos
Ignacio Gutiérrez Müller

**Ignacio Gutiérrez Müller**, nado en Rosario (Arxentina) o 19 de xullo de 1986, é un xogador de rugby, máis coñecido como **Nacho Müller**. Xoga nas posicións de apertura, centro ou zagueiro, e é internacional coa Selección de rugby de España dende o 3 de febreiro de 2007, tamén ten defendido as cores da Selección de rugby de Galicia cando xogaba no Vigo Rugby Club.

## Traxectoria 
Na súa idade infantil xogou no Sporting de Mar del Plata, na Arxentina. Con 15 anos chegou a Galicia co seu irmán Alejandro (tamén xogador, un ano e medio máis novo) e uníronse ó Vigo Rugby Club. Xa no seu primeiro ano no equipo vigués gañaron a liga xuvenil. Nos seguintes anos Nacho Müller pasou por tódalas categorías inferiores da selección española, dende sub-17 a sub-20.

No ano 2007 asinou un contrato co Club de Rugby El Salvador para xogar por vez primeira na División de Honra, debutando fronte o FC Barcelona. Co equipo *chamizo* acadou o campionato de liga na tempada 2007-08 e o subcampionato na tempada 2008-09, así como o subcampionato na Copa do Rei en 2008. Ademais das competicións nacionais, co CR El Salvador Nacho Müller competiu na European Challenge Cup (2ª competición continental de clubs) xogando 10 encontros, 6 deles na tempada 2007-08 (4 como titular) e outros 4 encontros na tempada 2008-09 (os 4 como titular).

En 2009 os dous irmáns Gutiérrez Müller mudáronse ó outro equipo de Valladolid, o Valladolid RAC, equipo no que xogan actualmente. Con este equipo Nacho Müller gañou a Copa do Rei en 2010, e foi finalista en 2011. Ó mesmo tempo, en 2009 foi chamado para disputar a European Challenge Cup defendendo nun só encontro (como suplente) as cores do Olympus XV, equipo creado pola FER para competir nese torneo.

No verán de 2011, despois do ascenso a División de Honra do Vigo Rugby Club por primeira vez na súa historia, falouse da volta de Nacho Gutiérrez Müller ó seu antigo equipo, pero finalmente non foi tal, xa que o xogador renovou o seu contrato co conxunto *quesero*.

## Notas 
## Véxase tamén 
### Ligazóns externas 
* Ficha do xogador na páxina do VRAC
Associação Naval 1º de Maio

O **Associação Naval 1º de Maio**, coñecido comunmente como **Naval**, é un club de fútbol portugués de Figueira da Foz. Fundouse en 1893 e compite no Campeonato Nacional de Seniores. Xoga os seus partidos no Estádio Municipal José Bento Pessoa, con capacidade para 12.630 espectadores.

## Véxase tamén
### Ligazóns externas
*Páxina oficial do club
A filla das ondas

***A filla das ondas*** é unha obra literaria de Fina Casalderrey, publicada en 1999 polo concello de Pontevedra, con ilustracións de Xosé Chavete. É unha obra de literatura infantil e xuvenil.

## Trama 
Froiaz é un neno que se acaba de mudar a Pontevedra xunto co sei pai e a súa nai. Vive fronte á capela da Peregrina, e escríbelle ao seu amigo que non lle gusta a cidade.

É a noite de San Xoán, e hai lúa chea. Tras escoitar unha voz cantar, asomouse á ventá e viu unha nena xogando, que o animou a baixar. A nena, Mariña, lévao de paseo pola cidade. Mariña é quen de transportalo a través do espazo e do tempo, e de facelo invisible se lle dá a man. Porén, Mariña debe mollarse cada pouco tempo con auga salgada, pois é unha serea, e se non o fai converterase nunha pedra.
 
No paseo, coñecen ao loro Ravachol e ao seu propietario, Perfecto Feijoo. Despois pasan pola praza da Ferrería e polo convento de San Francisco, onde está soterrado Paio Gómez Chariño. Pasan por diante do museo de Pontevedra e pola praza da Verdura, onde se instalou en 1888 a fábrica de luz. Tamén pasan polo Teatro Principal e coñecen a Castelao, Alexandre Bóveda, Casto Sampedro, Manuel Quiroga e Benito Soto. Finalmente, pasan a carón da Basílica de Santa María, e falan de Colón e do barrio da Moureira.

## Narración 
A obra conta con dous personaxes imaxinarios, un neno humano e unha nena filla do Mar e da Ría. Amais, conta con múltiples personaxes reais de diversas épocas de Pontevedra. Está en terceira persoa con narrador omnisciente.

Inclúe numerosas ilustracións a cor de José Chavete.

## Traducións 
*Ao castelán pola propia autora co título de *Hija de las ondas* publicado en 2003 por Editorial Kalandraka.

## Notas
Soutonovo

Como topónimo **Soutonovo** podemo referirse a:

;En Galiza
***Soutonovo**, lugar da parroquia de Cespón, no concello de Boiro;
***Soutonovo**, lugar da parroquia de Campañó, no concello de Pontevedra;
***O Soutonovo**, lugar da parroquia de Mera de Arriba, no concello de Ortigueira.

## Véxase tamén
### Outros artigos
*
A Igrexa, Macenda, Boiro

**A Igrexa** é un lugar da parroquia de Macenda no concello coruñés de Boiro na comarca do Barbanza. Segundo o padrón municipal (INE 2013) non ten ningún habitante.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Xoán de Macenda.

## Lugares e parroquias 
### Lugares de Macenda 
### Parroquias de Boiro 
## Notas
Leixões Sport Club

O **Leixões Sport Club**, coñecido comunmente como **Leixões**, é un club de fútbol portugués de Matosinhos. Fundouse en 1907 e compite na Liga Portugal 2. Xoga os seus partidos no Estádio do Mar, con capacidade para 16.034 espectadores.

## Véxase tamén 
### Ligazóns externas 
*Páxina oficial do club
Sport Clube Beira-Mar

O **Sport Clube Beira-Mar** é un club de fútbol portugués de Aveiro. Fundouse en 1922 e compite na Segunda Liga. Xoga os seus partidos no Estádio Municipal de Aveiro, con capacidade para 32.830 espectadores.

## Xogadores 
:*Categoría principal: Xogadores do SC Beira-Mar.*

## Palmarés 
***Copa de Portugal (1)**: 1998–99.
***Liga de Honra (2)**: 2005–06, 2009–10.

## Véxase tamén 
### Ligazóns externas 
*Páxina oficial do club
Clube de Futebol Os Belenenses

O **Clube de Futebol Os Belenenses**, coñecido comunmente como **Belenenses**, é un club de fútbol portugués de Lisboa. Fundouse o 23 de setembro de 1919 e compite na Primeira Liga. Xoga os seus partidos no Estádio do Restelo, con capacidade para 25.000 espectadores.

## Xogadores 
:*Categoría principal: Xogadores do CF Os Belenenses.*

## Palmarés
*Primeira Liga: 1945–46
*Campionato de Portugal (antes da creación da liga moderna): 1926–27, 1928–29, 1932–33
*Copa de Portugal: 1941–42, 1959–60, 1988–89
*Segunda Liga: 1983–84, 2012–13
*Copa Intertoto: 1975

## Véxase tamén
### Ligazóns externas
*Páxina oficial do club
Gil Vicente Futebol Clube

O **Gil Vicente Futebol Clube** é un club de fútbol portugués de Barcelos. Fundouse en 1924 e compite na Segunda Liga. Xoga os seus partidos no Estádio Cidade de Barcelos, con capacidade para 12.046 espectadores.

## Palmarés 
***Liga de Honra (2)**: 1998–99, 2010–11

## Véxase tamén 
### Ligazóns externas 
*Páxina oficial do club
Portimonense Sporting Clube

O **Portimonense Sporting Clube**, comunmente chamado **Portimonense**, é un club de fútbol portugués de Portimão. Fundouse en 1914 e compite na Segunda Liga. Xoga os seus partidos no Estádio Municipal de Portimão, con capacidade para 9.544 espectadores.

## Véxase tamén 
### Ligazóns externas 
*Páxina oficial do club
Académica de Coimbra

O **Associação Académica de Coimbra – Organismo Autónomo de Futebol**, coñecido comunmente como **Académica de Coimbra** ou simplemente **Académica**, é un club de fútbol portugués de Coímbra. Fundouse en 1876 e compite na Segunda Liga. Xoga os seus partidos no Estádio Cidade de Coimbra, con capacidade para 29&nbsp;222 espectadores.

## Palmarés 
* **Copa de Portugal (1)**: 1938–39.

## Véxase tamén 
### Ligazóns externas 
* Páxina oficial do club
### Outros artigos 
* Sección de rugby da Associação Académica de Coimbra
Clube Desportivo Santa Clara

O **Clube Desportivo Santa Clara** é un club de fútbol portugués, da cidade de Ponta Delgada, nas Azores. Fundouse en 1921 e compite na Segunda Liga.

## Estadio 
O C.D. Santa Clara xoga de local no estadio de São Miguel, con capacidade para 15.277 espectadores.

## Palmarés 
* **Segunda Liga (1)**: 2000–01.

## Véxase tamén 
### Ligazóns externas 
* Páxina oficial do club
Campionato do Mundo "A" de hóckey a patíns 1950

A sexta edición do Campionato do Mundo "A" de hóckey a patíns masculino tivo lugar na localidade de Milán (Italia) entre os días 27 de maio e o 2 de xuño de 1950. Nesta edición participaron un total de dez seleccións encadradas nun único grupo, decidíndose o título a xeito de liguiña. Ao final da liguiña, a selección de Portugal proclamouse campioa tras gañar tódolos seus partidos, por diante dos combinados de Italia e Suíza, prata e bronce respectivamente. Nos 45 partidos do torneo anotáronse un total de 196 goles, cunha media de 7 goles por partido.

## Torneo 
No torneo participaron dez seleccións, das cales nove eran europeas e unha africana. O torneo disputouse no formato de liguiña de todos contra todos, saíndo campión o equipo que máis puntos sumara ao final dos seis partidos, sendo o sistema de puntuación de 2 puntos para o gañador, 1 punto para cada equipo no caso de empate, e ningún punto para o equipo perdedor.

### Clasificación 
### Resultados 
## Véxase tamén 
### Ligazóns externas 
* Resultados en www.rink-hockey.net
Grupo Desportivo Estoril Praia

O **Grupo Desportivo Estoril Praia**, comunmente coñecido como **Estoril Praia** ou simplemente **Estoril**, é un equipo de fútbol portugués da localidade de Estoril. Fundouse o 17 de maio de 1939 e compite na Primeira Liga. Xoga de local no Estádio António Coimbra da Mota, con capacidade para 5.000 espectadores.

## Palmarés 
***Liga de Honra (2)**: 2004–05, 2011–12

## Véxase tamén 
### Ligazóns externas 
*Páxina oficial do club
Planeta Vexeta

O  é un planeta ficticio pertencente ó universo de *Dragon Ball* creado por Akira Toriyama. Era o planeta dos Guerreiros do espazo e dos Tsufur. A súa gravidade era 10 veces superior á do planeta Terra, o cal fixo que os seus moradores adquirisen unha fisionomía especialmente forte e resistente.

O planeta orixinalmente chamábase **Planeta Plant**, ata que os seus habitantes descubriron no espazo unha nave vagabunda. Recollérona e viron que dentro viaxaba outra raza, a dos Saiyan, estes eran tecnoloxicamente atrasados, e cando os salvaron do espazo os habitantes do *Planeta Plant* (os Tsufur), deixáronos a un lado do planeta para que viviran en paz, pois os Saiyan son unha raza moi belicosa.

Pasou o tempo e os enfrontamentos entre os dous pobos era cada vez maior, ata que un día un dos Saiyan decidiu facer unha revolta contra os Tsufur. Este Saiyan era o Rei Vexeta (o pai de Vexeta), e na feroz batalla os guerreiros do espazo tiveron a sorte de que aquel día saíra a lúa chea (que en *Plant* só sae cada 8 anos) e conseguiran exterminar os tsufur. O Rei Vexeta despois diso proclamouse rei de todo o planeta e púxolle o seu nome para que a súa fazaña non fose esquecida.

Tempo despois, os Saiyan fixeron unha alianza con Freezer. Este prometéralles a expansión do seu pobo en troques de conquistar planetas para el. O Rei Vexeta rebelouse un día contra o goberno do tirano Freezer e enfrontouse a el, provocando así a súa morte e a destrución do planeta.

## Véxase tamén 
### Outros artigos 
* Rei Vexeta
Rei Vexeta

é un personaxe ficticio de *Dragon Ball*. É o pai do príncipe Vexeta e Rei dos Guerreiros do espazo no Planeta Vexeta. El coidaba e adestraba ó seu fillo ata que llo encargou a Nappa para que o coidase. O Rei Vexeta só aparece no filme *Estala o duelo* e nas lembranzas do seu fillo durante a saga de Freezer. O Rei ó ver que o seu pobo corría perigo por que Freezer temía o xurdimento do lendario Super Saiyajin, enfróntase ó tirano xunto a outros guerreiros, pero Freezer era moito máis poderoso que el e derrótaos con facilidade.

O poder de pelexa do Rei Vexeta era de 11.000 unidades. Empregaba a armadura estándar do exército de Freezer co escudo da casa real saiyan sobre o corazón e unha capa vermella.

## Véxase tamén 
### Outros artigos 
* Lista de personaxes de Dragon Ball
Eduardo Cea Naharro

**Eduardo Cea Naharro**, nado en Pontevedra o 9 de outubro de 1843 e finado na mesma cidade o 2 de novembro de 1929, foi un político galego.

## Traxectoria 
Fillo de Manuel de Cea Gándara e de Francisca Naharro. Membro do Partido Conservador, foi deputado provincial en 1877 e 1880. Foi elixido deputado ao Congreso polo distrito de Mondoñedo en 1896 e elixido senador pola provincia de Pontevedra en 1901.

[miniatura|page=14|*Siluetas de las personalidades más salientes de Galicia* de [Ramiro Vieira, 1907.]]

Durante a Primeira República Portuguesa agochou ao monárquico portugués Paiva Couceiro nas súas casas do Telleiro (Sandiás), Santa María de Paradela (Meis), Pazo de Cea (Nigrán) e de Figueroa (Pontevedra, actual parador de Pontevedra). Por este motivo foi intensamente perseguido polos republicanos portugueses, sendo vítima de sucesivos rexistros nas súas casas.

Tiña o título de barón de Casa Goda. Restaurou o pazo pontevedrés que pertencera ao marqués de Figueroa e da Atalaia, actualmente coñecido como Parador do Barón. Foi nomeado Caballero da Real Maestranza de Sevilla e Socio Honorario da Asociación de escritores galegos.

Morreu por mor dun cancro.

## Vida persoal 
Casou con Joaquina Varela de Luaces, descendente de Vicente Varela de Luaces, de Mondoñedo, coa que tivo dous fillos, Juan Jacobo (avogado de mariña), e Eduardo (escritor de *La Ilustración Gallega y Asturiana*), os cales morreron antes que seu pai.

## Véxase tamén 
### Bibliografía 
* 
* Bará, Milagros (21/11/21). "Eduardo Cea Naharro, el 'Barón de Casa-Goda'" *Diario de Pontevedra* .
Sydney Roosters

O **Sydney Roosters** é un equipo profesional de rugby league da cidade de Sydney, en Nova Gales do Sur (Australia), fundado en 1908, que compite na National Rugby League, competición na que saíu campión 12 veces.
## Palmarés 
O Sydney Roosters é o único equipo da historia da NRL que disputou tódalas tempadas do campionato dende que o torneo naceu en 1908.
### Títulos nacionais 
* **National Rugby League (12)** = 1911, 1912, 1913, 1923, 1935, 1936, 1937, 1940, 1945, 1974, 1975, 2002
### Títulos internacionais 
* World Club Challenge **(2)** = 1976, 2003
## Xogadores 
Polos Sydney Roosters pasaron xogadores históricos do rugby league como Brad Fittler ou Arthur Beetson, entre outros.
[300px|miniatura|dereita|[Sydney Football Stadium, fogar dos Roosters.]]
## Estadio 
Os Sydney Roosters xogan os seus encontros como locais no Sydney Football Stadium (antes coñecido como *Aussie Stadium*), un estadio que foi inaugurado en 1988, e que é propiedade da empresa *Sydney Cricket Ground Trust*. A capacidade do recinto é de 45.500 persoas. O *Sydney Cricket Ground Trust* tenlle alugado o estadio tamén ós West Tigers da NRL, ós NSW Waratahs do Super Rugby e ó Sydney FC da liga de fútbol.
## Véxase tamén 
### Outros artigos 
* National Rugby League
* Rugby league
* Sydney
### Ligazóns externas 
* Páxina oficial dos Roosters
Tekkonkinkreet

***Tekkonkinkreet*** é un filme xaponés de animación dirixido por Michael Arias que se estreou no 2006. Baséase no manga de Taiyou Matsumoto.

## Sinopse 
No distrito do tesouro, onde a lúa sorrí e os rapaces poden voar, a vida pode ser tan marabillosa como terrible. Negro e Branco, dous orfos que buscan a vida como poden, ollan a cidade como falcóns e non paran de meterse en leas. O seu reinado nas alturas tocará á súa fin cando apareza un grupo de mafiosos. A cidade enteira está en perigo, e os dous rapaces están dispostos a axudala aínda que teñan que enfrontarse ós yakuza e ós seus "aliens asasinos".

## Personaxes 
## Véxase tamén 
### Ligazóns externas 
* Ficha na IMDb 
* Ficha en Filmaffinity